INSET กำไร Q2 โต 11% ปันผล 0.04 บ. จ่อชิงเค้กกว่า 2 พันล้าน
INSET กำไรไตรมาส 2 โต 11% แตะ 41.21 ลบ. รับดีมานด์ Data Center – Cloud พุ่ง ครึ่งปีหลังลุ้นประมูลงานใหม่กว่า 2,000 ลบ. มั่นใจผลงานปีนี้โตทะลุเป้า 15-20%
INSET กำไรไตรมาส 2 โต 11% แตะ 41.21 ลบ. รับดีมานด์ Data Center – Cloud พุ่ง ครึ่งปีหลังลุ้นประมูลงานใหม่กว่า 2,000 ลบ. มั่นใจผลงานปีนี้โตทะลุเป้า 15-20%
5 ส.ค. 2565

บริษัท อินฟราเซท จำกัด (มหาชน) หรือ INSET รายงานผลการดำเนินงานงวดไตรมาส 2/65 และงวด 6 เดือนแรกของปี 65 มีกำไรสุทธิ ดังนี้

นายศักดิ์บวร พุกกะณะสุต กรรมการผู้จัดการ INSET เปิดเผยว่า ภาพรวมผลการดำเนินงานในงวดไตรมาส 2/65 บริษัทฯ มีกำไรสุทธิอยู่ที่ 41.21 ล้านบาท เพิ่มขึ้น 10.70% จากงวดเดียวกันของปีก่อน มีกำไรสุทธิเท่ากับ 37.23 ล้านบาท ขณะที่รายได้รวมอยู่ที่ 434.73 ล้านบาท เพิ่มขึ้น 9.72% จากงวดเดียวกันมีรายได้รวมเท่ากับ 396.23 ล้านบาท
สำหรับงวด 6 เดือนแรกของปี 65 มีกำไรสุทธิอยู่ที่ 64.90 ล้านบาท เพิ่มขึ้น 8.05% จากงวดเดียวกันปีก่อนมีกำไรสุทธิเท่ากับ 60.07 ล้านบาท ส่วนรายได้รวมอยู่ที่ 687.06 ล้านบาท เพิ่มขึ้น 8.83% จากงวดเดียวกันปีก่อนมีรายได้รวมเท่ากับ 631.33 ล้านบาท
โดยปัจจัยที่สนับสนุนให้มีกำไรสุทธิปรับตัวเพิ่มขึ้น เนื่องจากบริษัทฯ ทยอยรับรู้รายได้จากงานในมือ (backlog) ที่ตุนไว้กว่า 2,000 ล้านบาท แบ่งเป็นงานประเภทต่างๆ ประกอบด้วย งานโครงข่ายโทรคมนาคม (เสา สาย) Data Center และงานซ่อมบำรุงและบริการ (Recurring Income)
ขณะที่ธุรกิจ Data Center และ Cloud ซึ่งมีความต้องใช้เพิ่มขึ้นอย่างรวดเร็วตามเทรนด์ของโลกยุคดิจิทัล รวมทั้งในปัจจุบันมีการเปลี่ยนแปลงระบบการทำงานมาเป็น Work from Home มากยิ่งขึ้นหลายเท่าตัว จึงทำให้ผู้ประกอบการ ต้องเร่งขยายพื้นที่ในการจัดเก็บข้อมูลเพิ่มขึ้น เพื่อรองรับกับใช้ปริมาณข้อมูลที่เพิ่มมากขึ้นอย่างมีนัยสำคัญ และรวมถึงต้องสามารถเข้าถึงข้อมูลในทุกที่ ทุกเวลา ในปัจจุบัน
ทั้งนี้ที่ประชุมคณะกรรมการบริษัทฯ ครั้งที่ 3/2565 ได้มีมติอนุมัติจ่ายเงินปันผลระหว่างกาลให้กับผู้ถือหุ้นเป็นเงินสด ในอัตราหุ้นละ 0.04 บาท รวมเป็นเงินปันผลทั้งสิ้น 29.26 ล้านบาท และกำหนดรายชื่อผู้ถือหุ้นที่มีสิทธิได้รับเงินปันผล (Record Date)ในวันที่ 19 ส.ค. 65 และกำหนดจ่ายเงินปันผลวันที่ 1 ก.ย. 65
“การดำเนินธุรกิจในครึ่งแรกของปียังเป็นไปตามแผนที่วางไว้ และคาดว่าแนวโน้มครึ่งปีหลัง น่าจะยังมีทิศทางที่ดีกว่าช่วงครึ่งปีแรก จากการเร่งขยายตัวของผู้ประกอบการในด้าน ธุรกิจ Data Center และ Cloud ซึ่งทำให้บริษัทฯ มีโอกาสได้งานเพิ่มขึ้นต่อเนื่อง ขณะเดียวกันบริษัทยังคงเดินหน้ายื่นประมูลงานใหม่ ซึ่งคาดว่าจะได้รับงานไม่ต่ำกว่า 50% ของมูลค่างานที่เปิดให้ประมูล และถือเป็นแหล่งสร้างรายได้ที่แข็งแกร่งในอนาคต” นายศักดิ์บวร
สำหรับปัจจุบันบริษัทฯ ได้เข้าร่วมประมูลงานใหม่เพิ่มมูลค่ารวมประมาณ 2,000 ล้านบาท โดยคาดว่าจะมีการทยอยประกาศผลการประมูลทั้งหมดภายในสิ้นปีนี้ ซึ่งจากการประเมินผลงานที่ผ่านมา บริษัทฯ มีโอกาสที่จะได้รับงานเพิ่มขึ้น ดังนั้นมั่นใจว่าผลงานในปี 65 จะสามารถเติบโตตามเป้าหมายที่วางไว้ในระดับ 15-20%